Thomas Schelling

Thomas Crombie Schelling (* 14. apríl 1921, Oakland, Kalifornia, USA – † 13. december 2016, Bethesda, Maryland )) bol americký ekonóm a profesor zahraničných vzťahov, národnej bezpečnosti, jadrovej stratégie a kontroly zbraní na Škole verejnej politiky pri University of Maryland. 

V roku 2005 mu bola udelená Nobelova cena za ekonómiu (spolu s Robertom Aumannom).

 Kniha Stratégia konfliktu (1960) 
Kniha bola vydaná v roku 1960. Propagoval v nej štúdium vyjednávania a strategické správanie v situácii, ktorú nazýval "konfliktné správanie". Kniha je považovaná za jednu zo sto najvplyvnejších na Západe od roku 1945. Skúmal v nej prípad sľubov a hrozby, teóriu hier ako celok, štúdium vzájomnej nedôvery. Bývalý Schellingov študent Michael Kinsley vo svojom článku na oslavu Schellingovej Nobelovy ceny pre Washington Post povedal:

"Stojíte na okraji útesu, pripútaný reťazou k niekomu inému. Budete voľný a jeden z vás dostane veľkú cenu, hneď ako sa druhý vzdá. Ako presvedčiť toho druhého, aby sa vzdal, keď máte iba jedinú metódu - hroziť, že ho zhodíte z útesu, čo ale znamená skazu pre oboch? "

"Odpoveď: začnite tancovať bližšie a bližšie k okraju. Nemusíte ho tým nutne presvedčiť, že hodláte urobiť niečo úplne iracionálneho, ako že zvrhnete jeho aj seba z útesu. Stačí druhého len presvedčiť, že ste pripravený prijať vyššie riziko spočívajúce v možnosti neúmyselného pádu z útesu. Ak to dokážete, vyhrávate. "

 Referencie 

 Iné projekty 

 Externé odkazy 
 oficiálna stránka 
 Thomas Schelling na Nobelprize
 životopis

 Zdroj 

Kategória:Ekonómovia USA
Kategória:Politológovia USA
Kategória:Nositelia Ceny Švédskej banky za ekonómiu na pamiatku Alfreda Nobela
Kategória:Nositelia Nobelovej ceny z USA
Kategória:Absolventi Harvard University
Kategória:Absolventi University of California, Berkeley
Kategória:Osobnosti z Oaklandu (Kalifornia)